Schèlitru (umanu)

Lu **schelitru umanu** è furmatu du dui tipi di tissuti cunnittivu (**tissutu òssiu** e **tissutu cartilagginiu** dittu macari **cannedda** ) e svorgi diversi funzioni:
* funzioni di sustegnu,
* funzioni di prutizziuni di l'organi nterni,
* cunsentu lu muvimentu (nfatti suora a l'ossa si nsirisciunu li **musculi vuluntari** ca cunsentunu lu muvimentu),
* è na riserva di càuciu (lu principali custituenti di l'ossa) e nterveni ntâ rigulazziuni dâ **carcimìa** libbirannu ioni Ca++ sutta a l'azziuni di assai fatturi (asèmpiu l'urmoni **paraturmuna** e **tireucarcitunina**),
* ntirveni ntâ pruduzziuni di l'elimenti raffigurati dû sangu picchì cunteni lu **tissutu mielòidi** o **midollu russu**.
### Cumpusizziuni di l'ossa

L'ossu è fattu di:
* 26,82% sustanza urgànica ditta **ussiìna**,
* 55,28% sustanza no-urgànica ca cumprenni
** 83,89-85,90% fusfatu di càuciu,
** 9,06-11,00% carbunatu di càuciu,
** 1,04-1,84% fusfatu di magnèsiu,
** 3,20-0,70% fluoruru di càuciu,
* 17% acqua .

### Struttura e furma di l'ossa

Secunnu â furma si ponnu distinguiri tri tipi di ossa:
* **ossa longhi**, ca sunnu chiddi unni la lunghizza privali supra l'àutri diminziuni e unni la parti minzana è ditta **diafasi** (è fatta di **ossu cumpattu** ca circonda nu canali cintrali dittu **cavita meduddara** cuntinenti medudda ôssia), mentri l'estremitati sunnu ditti **epifisi** e sunnu fatti di **ossu spugnusu** dilimitatu di nu finu stratu di ossu cumpattu (ntra li picciuliddi e ntra li giuvani, la diafisi e l'epifisi sunnu siparati tra iddi di nu stratu di cartilaggini ditta **cartilaggini epifisaria** chi pirmetti l'accrescimentu di l'ossa) e fòrmanu la reggiuni di l'ossu ditta **metafisi**;
* **ossa chiatti**, ca sunnu chiddi unni la lunghizza e la larghizza cu valuri sìmili tra iddi privàlanu supra la prufunnità di arcuni asèmpî di ossa chiatti sunnu l'ossa iliachi e l'ossa crànichi (l'ossa crànichi, n particulari, sunnu fatti di ossu cumpattu ntra la supirfici nterna e ntra chidda esterna mentri a lu nternu c'è ossu spugnusu dittu **diploe**);
* **ossa curti**, ca sunnu chiddi unni li tri dimensiuni spazziali hannu valuri simili.
### Disposizziuna di l'ossa

**Schelitru assile**:
* ntâ crozza (25 ossa),
** cràniu [fruntali, uccipitali, sfenoidi, etmoidi, dui parietali e dui timpurali],
** facci [dui ossa nasali, dui palatini, dui masciddari, dui curnetti nfiriuri, nu vomeri e n'ossu mandibbulari],
** aricchia [marteddu, ncudini e staffa],
* lu ioidi (32-33 ossa),
** 7 vertibbri cirvicali,
** 12 vertibbri turacichi,
** 5 vertibbri lumbari,
** 5 vertibbri sacrali,
** 3-4 vertibbri cocciggei junciuti ntra f'iddi,
* e lu sternu (24 ossa),
** costuli veri (1°- 7°),
** costuli farsi (8°- 10°),
** costuli fluttuanti (11° e 12°).

**Scheletru appindiculari**:
* cintu supiriuri [scapula e clavicula],
* arti supiriuri (30 ossa)
** omeru,
** radiu,
** ulna,
** carpu [1°fila - trapèzziu, trapeziuidi, capitatu e uncinatu; 2°fila - scafuida, semilunara, piramidala e pirifurma],
** 5 ossa dô metacarpu,
** 5 falangi,
** 4 falangini,
** 5 falangetti,
* cintu nfiriuri [ileu, ischiu e pube junciuti assemi],
* arti nfiriuri (30 ossa)
** fèmuri,
** tìbbia,
** peruni,
** rotula,
** tarsu [carcagnu, astragalu o talu, naviculara, cuboida, cubuida I, II e III],
** 5 ossa dô metatarsu,
** 5 falangi,
** 4 falangini,
** 5 falangetti.

## Vuci currilati
* Datazziuni cu lu radiucarboniu 14
Catigurìa:Anatumìa